Krokan turisthytte

Krokan turisthytte er Norges første turisthytte, i dag tilhørende Norsk industriarbeidermuseum. Tidligere ble den eid av Skien-Telemark Turistforening, et lokallag av Den Norske Turistforening (DNT). Krokan turisthytte ligger i Tinn kommune i Telemark, 300 meter vest for Rjukanfossen.

Krokan Turisthytte var Den Norske Turistforenings første turisthytte, og var opprinnelig en husmannsplass som lå under gården Fosso,  men ble i 1856 skilt ut som egen husmannsplass. DNT kjøpte Krokan i sitt stiftelsesår 1868 og åpnet hytta i 1871 for tilreisende, som kom fra rundt om i Europa for å se Rjukanfossen.

Norsk Hydro overtok Krokan i 1901, etter at Sam Eyde kjøpte Rjukanfossen, og var i rundt 90 år i Norsk Hydros eie, før hytta igjen ble kjøpt tilbake av Claus Helbergs Stiftelse i DNT. Claus Helberg er best kjent som en av sabotørene i tungtvannsaksjonen på Vemork, men han var også svært engasjert i arbeidet for å spre gleden ved friluftsliv. Idag står det en statue av Claus Helberg utenfor Krokan turisthytte.  Krokan turisthytte ble overtatt av Norsk industriarbeidermuseum 1. januar 2018.

 Referanser 
Krokan på Norgeskart.no fra Statens kartverk, besøkt 2025-11-25

Kategori:Turisthytter i Telemark
Kategori:Kulturminner i Tinn
Kategori:Byggverk i Tinn
Kategori:Samferdsel i Tinn
Kategori:Turisthytter
Kategori:DNT-hytter
Kategori:Norske kulturminner
Kategori:Fredete turisthytter